Diari Oficial de la Generalitat Valenciana


Sumari del DOGV 9388, del 21-07-2022 (2022/6957)

Extracte de l'Ordre 6/2022, de 18 de juliol, de la Conselleria de Política Territorial, Obres Públiques i Mobilitat, per la qual s'aproven les bases reguladores i es convoquen les subvencions destinades a ajuntaments de la Comunitat Valenciana per a l'elaboració d'instruments de planejament de minimització d'impactes territorials (PEMIT), per a l'exercici 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6957


Data del document
:   08-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública

Extracte de l'Ordre 6/2022, de 18 de juliol, de la Conselleria de Política Territorial, Obres Públiques i Mobilitat, per la qual s'aproven les bases reguladores i es convoquen les subvencions destinades a ajuntaments de la Comunitat Valenciana per a l'elaboració d'instruments de planejament de minimització d'impactes territorials (PEMIT), per a l'exercici 2022. [2022/6957]  
  
BDNS (identif.): 636830.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/636830)  
  
Primer. Objecte  
L'objecte d'aquestes subvencions és el foment de l'aprovació dels plans especials de minimització d'impactes territorials per aquells ajuntaments als termes municipals dels quals hagen sorgit nuclis d'habitatges irregulars en sòl no urbanitzable, mitjançant el finançament a aquests dels treballs de redacció dels plans especials de minimització d'impactes territorials i el document inicial estratègic a què fan referència els articles 52 i 228 a 231 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny.  
  
Segon. Bases reguladores  
Les bases reguladores es contenen en l'ordre de la Conselleria de Política Territorial, Obres Públiques i Mobilitat per la qual s'aproven les bases reguladores i es convoquen les subvencions destinades a ajuntaments de la Comunitat Valenciana per a l'elaboració d'instruments de planejament de minimització d'impactes territorials per a l'exercici 2022.  
  
Tercer. Finançament  
La quantia de l'import global màxim destinat a finançar les subvencions objecte de la convocatòria per a l'exercici 2022 puja a cinc-cents mil euros (500.000 euros) i s'efectuarà amb càrrec al capítol VII, línia de subvenció S8547000 del programa 15.40.78.748.39, urbanisme, del pressupost de la Conselleria de Política territorial, Obres Públiques i Mobilitat.  
  
Quart. Nombre i import de les subvencions: grups per nuclis d'habitatges  
1. La Direcció General d'Urbanisme concedirà les subvencions per a la redacció de l'esborrany de PEMIT i de DIE que incloguen des de 3 fins a 50 habitatges, segons els grups següents:  
a) Grup I: es concedirà un màxim d'11 subvencions per a PEMIT que incloguen nuclis d'entre 3 i 10 habitatges, per un import cadascun d'ells de 10.000 euros, IVA inclòs.  
b) Grup II: es concedirà un màxim de 20 subvencions per a PEMIT que incloguen nuclis d'entre 11 i 30 habitatges, per un import cadascun d'ells de 15.000 euros, IVA inclòs.  
c) Grup III: es concedirà un màxim de 5 subvencions per a PEMIT que incloguen nuclis d'entre 31 i 50 habitatges, per un import cadascun d'ells de 18.000 euros, IVA inclòs.  
En el cas que no hi haguera suficients peticions d'ajuda per a cobrir les previsions en algun dels anteriors apartats, l'òrgan instructor reordenarà la distribució indicada, de manera proporcional, amb vista a esgotar el crèdit existent.  
Si el cost de l'actuació és inferior, l'import de la subvenció es correspondrà amb aquest, tenint en compte el que s'estableix en l'article 31 de l'LGS.  
  
Cinqué. Beneficiaris i procediment de concessió  
El procediment de concessió d'aquestes subvencions serà el de concurrència competitiva.  
Podran obtindre la condició d'entitat beneficiària d'aquestes subvencions i, per tant, sol·licitar-les, els ajuntaments de la Comunitat Valenciana que complisquen els requisits següents:  
1. Tindre una població de fins a 20.000 habitants.  
2. Que en el seu territori es donen les circumstàncies previstes en els articles 228, 229 i 231 del TRLOTUP per a acollir-se als procediments de minimització d'impactes territorials:  
a) Que hi haja nuclis d'habitatges consolidats implantats sobre àmbits de sòl no urbanitzable, comú o protegit, entesos com a agrupacions d'habitatges que donen lloc a una densitat igual o superior a tres habitatges per hectàrea, en els termes establits en l'article 228, apartat 2n, del TRLOTUP.  
b) Que els habitatges a què fa referència l'apartat anterior complisquen els següents requisits, d'acord amb l'article 228 del TRLOTUP:  
  
i) Que les finques on se situen els habitatges conserven una parcel·lació de característiques rurals.  
ii) Que les edificacions es troben completament acabades abans del 20 d'agost de 2014.  
iii) Que la implantació dels habitatges s'haja realitzat al marge dels procediments formalitzats d'urbanització i edificació.  
3. Que complisquen les prescripcions de les bases reguladores.  
No podran obtindre la condició d'entitat beneficiària aquells ajuntaments en els quals concórrega alguna de les prohibicions previstes en article 13.2 de l'LGS, i els ajuntaments hauran de justificar-ho mitjançant declaració responsable.  
  
Cinqué. Termini de presentació de sol·licituds  
1. La presentació de sol·licituds i la documentació requerida per a l'obtenció de les subvencions regulades en aquesta ordre es realitzarà mitjançant tràmit electrònic, a través de la seu electrònica de la Generalitat (https:sede.gva.es), en l'enllaç següent: sol·licitud subvencions PEMIT  
S'inadmetrà qualsevol sol·licitud presentada seguint un procediment diferent al descrit ací.  
2. El termini de presentació de les sol·licituds és de quinze dies hàbils comptats des del dia següent al de la publicació de la convocatòria en el Diari Oficial de la Generalitat Valenciana. La presentació de qualsevol sol·licitud fora de termini donarà lloc a la inadmissió.  
3. Cada ajuntament podrà presentar una única proposta de PEMIT i DIE per a cadascun dels tres grups d'habitatges. Per cada proposta de PEMIT i DIE es presentarà una sol·licitud diferenciada.  
  
València, 8 de juliol de 2022.- La consellera de Política Territorial, Obres Públiques i Mobilitat: Rebeca Torro Soler.